Bemutatkozott a Nissan Ariya – egy új korszak teljesen elektromos coupé crossovere | Igényesférfi.hu online férfi életmód magazin
A Nissan elektromos autó szakértelme és a legújabb kommunikációs technológia egy stílusos coupé Crossoverben ötvözve.
Igényesférfi.hu 2020. július 15.
Hosszú várakozások után egy Yokohamából közvetített virtuális esemény keretein belül ma végre lehullt a lepel az új Nissan Ariya elektromos coupéról, amellyel a Nissan új fejezetet kíván nyitni az elektromos autózás történetében.
Amit az Ariya, a Nissan első teljesen elektromos coupé Crossovere kínál, az a dinamikus gyorsulás, az egyenletes, csendes működés, valamint egy hívogató, luxus lounge-szerű atmoszféra. Kellemes környezetet biztosít vezetőjének és utasainak, az 500 km-re becsült hatótávjával pedig, az Ariya tökéletes társ lehet a mindennapi közlekedésben és a hosszabb autóutak során is.
A Nissan Ariya alapjául a hasonlóképpen elnevezett koncepció autó szolgál, mely a 2019-es Tokyo Motor Shown került bemutatásra, illetve céloztak már rá az IMx-szel a 2017-es Tokyo Motor Shown is. Ez az első modell, amely képviseli a Nissan új identitását mint elektromos autó márka. Az Ariya az első jelentős lépés egy új korszak felé, ahol az elektromobilitás, az optimalizált platformok és a zökkenőmentes autós mesterséges Intelligencia technológia mind általános lesz.
Az Ariya utasterét a hatékonyság és a kényelem jegyében tervezték, bár belső tere jobban hasonlít egy csillagközi űrhajó társalgójára, mint egy hagyományos gépjármű utasterére.
„Az Ariya testesíti meg lankadatlan szenvedélyünket, melynek egyetlen célja az, hogy ügyfeleink életét jobbá tegyük”, mondta Ashwani Gupta, a Nissan globális operatív igazgatója. „Élvonalbeli formatervezés, erős, felvillanyozó hajtáslánc, letisztult, modern belső tér, csordultig töltve fejlett technológiával; az Ariya nemcsak vezetője számára komfortos, hanem minden utasának” – tette hozzá.
elektromobilitásNissanNissan Ariya
Előző cikk Bécs: Az új építésű házak homlokzatának legalább ötödét növényeknek kell borítania!
Következő cikk Így buzdítja Banksy maszkviselésre a londoni metró utasait